**Järjestetäänkö teillä koululaisten aamupäivä- ja iltapäivätoimintaa?**

Opetus- ja kulttuuriministeriö on ohjeistanut aiheesta 19.3.2020 seuraavasti:

*Jos kunta on järjestänyt aamu- ja iltapäivätoimintaa, sen järjestämistä tulee jatkaa  1-2 vuosiluokkien oppilaille sekä perusopetuslain 17 §:ssä tarkoitettuja erityisen tuen päätöksen saaneille oppilaille, joiden vanhemmat työskentelevät yhteiskunnan toiminnan kannalta kriittisillä aloilla.*

*Lisäksi aamu- ja iltapäivätoiminnan järjestämistä tulee jatkaa pidennetyn oppivelvollisuuden piirissä oleville oppilaille.*

*Muuta toimintaa eli kerhotoimintaa ei ole velvollisuutta järjestää.”*

Monet seurakunnat ovatkin jo saaneet paikallisia ja kuntakohtaisia tarkennettuja ohjeita aamu- ja iltapäivätoiminnan järjestämisestä kaikille siihen oikeutetuille lapsille.

Muistetaan myös huomioida, että lapsen arkiympäristö on pandemian aikana muuttunut. Koulu ei ole sama koulu. Joskus lapsen kokemus koulupäivästä saattaa olla ”karu”: *Miks koulussa ei ollut yhtään tuttua ystävää? Miks mun kaikki ystävät on kotona?*

Nyt on hyvä aika kohdata jokainen lapsi, jokaisen lapsen huoli.

Jos kuitenkin aamu- ja iltapäivätoiminnasta vastaavalta henkilöstöltä vapautuu työresurssia, sitä voi suunnata uudelleen muuttuneessa tilanteessa esimiehen kanssa sopien. Tässä muutama esimerkki seurakunnista:

* ruokakassien jakaminen
* ulkotoiminnan järjestäminen kotiin jääneille lapsille
* oppi- ja toimintamateriaalin työstäminen

Päivittyvää tietoa saa Opetushallituksen sivuilta

<https://www.oph.fi/fi/koulutus-ja-tutkinnot/opetushallituksen-toiminta-ja-koronavirus>